Базіліка Святога Антонія

Базіліка Святога Антонія (Basilica di Sant'Antonio) — галоўны цэнтр шанавання св. Антонія Падуанскага. Яе будаўніцтва пачалося праз 19 гадоў пасля смерці святога, у 1235 годзе, і працягвалася 66 гадоў. Пры гэтым у царкву была ўбудаваная т. зв. капэла цёмнай Мадонны, у якой быў пахаваны св. Антоній. Распісваў храм Альтык'ера.

Базіліка трохнефная, галоўны алтар знаходзіцца ў прэсбітэрыі цэнтральнага нефа. Бакавыя нефы у апсіды злучаюцца ў паўкола, у якім у форме прамянёў пабудавана 9 капэл (т. зв. вянок капэл). У цэнтральнай капэле дэамбулаторыя знаходзіцца капэла рэліквій у стылі барока (арх. Піліпа Пародзі) — багаты збор хрысціянскіх святынь і шэдэўраў італьянскага ювелірнага мастацтва.

У сваім цяперашнім стане базіліка вельмі эклектычная, злучае ў сабе спадчыну некалькіх будаўнічых этапаў, ад гатычнага інтэр'ера першапачатковага храма да барочнай капэлы рэліквій, пабудаванай адным з вучняў Берніні. На ўзор венецыянскага Сан-Марка сабор увенчаны пяццю шырокімі купаламі, запазычанымі італьянцамі з візантыйскай архітэктуры. У адной з капэл базілікі знаходзіцца грабніца Падуанскага кіраўніка Гатамелаты, а перад уваходам у царкву стаіць знакамітая  працы Данатэла.

 Гл. таксама 
 Капэла Сан-Джорджа — прыбудаваная да базілікі капліца з фрэскамі джатэскаў
 Базіліка Святой Іўсціны — падобная па архітэктурным рашэнні базіліка ў цэнтры Падуі
 Кафедральны сабор, Падуя

 Літаратура 
 Camillo Semenzato — Le pitture del Santo di Padova — ed. Neri Pozza — Vicenza (1984)
 Lucio Pertoldi — La cappella dell'arca di Sant'Antonio nella basilica di Padova. Marmi antichi, storia e restauro — Lalli editore (2011) — ISBN 88-95798-48-1
 Paolo Possamai — Guida ai luoghi e ai tesori del Santo — De Luca (1995) — ISBN 88-8016-072-9
 Guida d'Italia (serie Guide Rosse) — Veneto — pagg. 443—451 — Touring Club Italiano — ISBN 88-365-0441-8

 Спасылкі 

 Афіцыйны сайт сабора Антонія Падуанскага 

Катэгорыя:Храмы Падуі
Катэгорыя:Месцы паломніцтва
П
Катэгорыя:З’явіліся ў 1310 годзе
Катэгорыя:1310 год у Еўропе
Катэгорыя:XIV  стагоддзе ў Італіі